નિકોલા ટેસ્લાનો જન્મ યુરોપમાં 1856માં 10 જુલાઈના રોજ હાલના ક્રોએશિયામાં (ત્યારે ઑસ્ટ્રિયા-હંગેરિયન એમ્પાયરનો એક ભાગ) થયો હતો. સર્બિયન માતા-પિતાના પુત્ર ટેસ્લાની પ્રારંભિક કારકિર્દી ગ્રાઝ, પ્રાગ અને બુડાપેસ્ટ જેવા શહેરોમાં ઘડાઈ. 1884માં 28 વર્ષના ટેસ્લાએ યુરોપને અલવિદા કહી અમેરિકાની ધરતી પર પગ મૂક્યો. નિકોલા ટેસ્લા પાસે ખિસ્સાંમાં ફૂટી કોડી ન હતી, પણ બુદ્ધિપ્રતિભા અને આત્મવિશ્વાસની મોટી મૂડી હતી.